**Yle Ođđasat** (’Yle Uutiset’) on Yleisradion saamenkielinen, suomeksi tekstitetty uutislähetys, joka keskittyy Suomessa asuvien saamelaisten asioihin ja suomalaisen yhteiskunnan ilmiöihin. Lähetys tuotetaan Ylen saamenkielisessä toimituksessa Inarissa, ja se esitetään Yle TV1 -kanavalla arki-iltapäivisin. Ohjelma näkyy koko maassa, ja sitä voi katsoa myös Yle Areenassa. *Yle Ođđasat* on osa Ylen saamenkielistä uutistarjontaa, johon kuuluvat lisäksi saamenkieliset radiouutiset ja verkkosivut sekä arki-iltaisin lähetettävät yhteispohjoismaiset *Ođđasat*-televisiouutiset.

*Yle Ođđasat* juonnetaan vaihdellen kolmella eri saamelaiskielellä. Uutistenlukijoista Kaisa Aikio ja Inger-Elle Suoninen puhuvat pohjoissaamea, Sara Wesslin koltansaamea ja Mikkâl Morottaja inarinsaamea. Uutiset tekstitetään suomeksi.

Ensimmäiset *Yle Ođđasat* -televisiouutiset lähetettiin 2. joulukuuta 2013. Ensimmäisessä lähetyksessä oli mukana kaikkia kolmea Suomessa puhuttua saamen kieltä. Alkuvuosina ohjelma juonnettiin aina pohjoissaameksi, joka on saamelaiskielistä yleisin. Uutisjuttuja oli alusta lähtien kolmella saamen kielellä. Koltansaamea käytettiin ensi kerran juontokielenä kokeilumielessä vuonna 2016.

Yle Sápmin päällikkö Pirita Näkkäläjärvi sai idean kevyttuotanteiseen Yle Ođđasatiin syystalvella 2012 oltuaan seuraamassa Ođđasat-lähetyksen tekstittämistä Pasilassa ensimmäistä kertaa ja kurkattuaan Pasilan kevytstudio KES:iin, josta tuotettiin illan tv-lähetykset. Alun perin Näkkäläjärvi kaavaili Yle Ođđasatin tuottamista Pasilasta, mutta Yleisradio päätti rakentaa Yle Sápmille oman tv-studion Inariin. Tällä hetkellä toimituksella on käytössä jo järjestyksessään toinen oma studio Inarissa. 

Yle Sámi Radion Inarissa sijaitsevan entisen toimitustalon sisäilmaongelmien aikaan 2015‒2016 Yle Ođđasat -lähetys juonnettiin tilapäisesti Tampereelta ja ennen uuden toimitilan valmistumista lähetys toteutettiin Inarista myös ilman studio-osuuksia.

Nykyisin *Yle Ođđasatilla* on päivittäin yli 200 000 katsojaa.

Yle Ođđasatin uutisankkureina ovat toimineet Aletta Lakkala, Kaisa Aikio, Rosa-Máren Magga, Áile Aikio, Pirita Näkkäläjärvi, Ailu Valle, Mika Laiti, Tuuni Partti, Sara Wesslin, Mikkâl Morottaja ja Inger-Elle Suoninen.

Yle Ođđasat on tiettävästi ainoa tv-uutislähetys, jossa uutisankkuri on joikannut osana ohjelmaa.

Katso myös
----------

* Yle Sámi Radio

Lähteet
-------

1. 1 2  Ylen omat saamenkieliset tv-uutiset alkavat joulukuussa  25.11.2013, päivitetty 27.11.2013. Yle Sápmi. Viitattu 12.2.2020.
2. ↑  Tarvonen, Hanne-Mari: Yle tarjoaa lisää saamenkielisiä uutisia  26.2.2013, päivitetty 27.2.2013. Yle Uutiset. Viitattu 12.2.2020.
3. 1 2  Lakkala, Alletta: Saamenkieliset Yle Ođđasat palaavat ruutuun  21.8.2017. Yle Uutiset. Viitattu 12.2.2020.
4. 1 2  Vaalisto, Heidi: Yle Oddasatin Kaisa Aikio on nuorten miesten ja vanhempien rouvien suosikki: juontaa uutisia farkuissa ja maihareissa *Ilta-Sanomat*.  6.2.2020. Viitattu 12.2.2020.
5. ↑  Suoninen, Inger-Elle: Yle Ođđasat koltansaameksi ensimmäistä kertaa  26.8.2016, päivitetty 31.8.2016. Yle Uutiset. Viitattu 12.2.2020.
6. 1 2  Pirita Näkkäläjärvi *www.facebook.com*. Viitattu 23.5.2020.
7. ↑  Saamenkielisten tv-uutisten studio-osuudet kuvataan väliaikaisesti Yle Tampereen Mediapoliksessa *Yle Uutiset*. Viitattu 23.5.2020.
8. ↑   "Yle Oddasat | pe 30.10.2015". fi

Aiheesta muualla
----------------

* Yle Sápmi – Ylen uutisia saameksi
* Yle Ođđasat Yle Areenassa

Yle

|  |  |
| --- | --- |
| Radiokanavat: | 
* Yle Radio 1
* YleX
* Yle Radio Suomi
* Yle Sámi Radio
* Yle Puhe
* Yle Klassinen
* Yle Vega
* Yle X3M
* Yle Mondo
* Yle Sat 1
* Yle Sat 2

 |
| Televisiokanavat: | 
* Yle TV1 (HD)
* Yle TV2 (HD)
* Yle Teema & Fem (Yle Fem, Yle Teema, HD)
* TV Finland

 |
| Uutispalvelut: | 
* Yle Uutiset (selkokielinen, viittomakielinen)
* Yle Urheilu
* TV-nytt
* Yle Ođđasat
* Novosti Yle
* Yle Uutisvahti
* Sää
* Yle Tiede

 |
| Muut palvelut: | 
* Yle Areena
* Yle Elävä arkisto
* Abitreenit
* Digitreenit
* Yle Oppiminen
* Yle Uutisluokka
* Yle Kioski

 |
| Organisaatio: | 
* Yleisradion hallintoneuvosto
* Yleisradion hallitus
* Yleisradion johtoryhmä
* Ylen yksiköt
* Svenska Yle
* Yle Sápmi

 |